ক্লাবের ছাদে সোলার প্যানেলের সুবিধাও রয়েছে। ক্লাবের তরফ থেকে বৃষ্টির জল ধরে রেখে পরবর্তীকালে বিভিন্ন কাজে লাগানো হয়। মাঠে চার্জ দেওয়ার জন্য ইলেকট্রিক পয়েন্টও রয়েছে। পিচ কাটা হয় সোলার পাওয়ারে চলা লনমোয়ারে যাতে জিপিএস সিস্টেমও রয়েছে। রান্নার পর পরে থাকা তেল দিয়ে তৈরি করা হয় জৈব জ্বালানি। যার জন্য ফিফা তাদের ‘বিশ্বের সবচেয়ে সবুজ ফুটবল ক্লাবে’র তকমা দিয়েছে। একইসঙ্গে চলতি বছরের জুলাইতে রাষ্ট্রসংঘ থেকে কার্বন নিউট্রাল ফুটবল ক্লাবের তকমাও পেয়েছে তারা।